PÁLYÁZATI FELHÍVÁS

SZAKMAI- ÉS TEREPGYAKORLATI ÖSZTÖNDÍJRA

GTK Hallgatói részére

Pályázhatnak a Debreceni Egyetem Gazdaságtudományi Kar: **államilag támogatott/ állami ösztöndíjas, nappali tagozatos képzésben részt vevő,** a 2018/2019/2. félévében gyakorlatukat töltő BA / BSc szakos és FOSZ hallgatók.

A pályázati kérelem az alábbi linken érhető el:

<https://econ.unideb.hu/hu/node/206>

A szakmai gyakorlati ösztöndíj kérelmet a megfelelő igazolásokkal ellátva a Kari Hallgatói Juttatási Bizottsághoz (KHJB) kell leadni a kari GTK HÖK irodában:

**GTK HÖK iroda Veres Péter Kollégium földszintjén található**.

Az ösztöndíj odaítéléséről egyénenként, a kérelem alapján dönt a Tanulmányi Bizottság.

**A pályázat leadható: 2019. február 25. és március 11. között, végső leadási határidő 2019. 03. 11. (hétfő) 12:00 óra.**

Az odaítélt támogatás kiutalása a kérelem KHJB-hez történt megérkezését és elbírálását követő hó eleji ösztöndíjutalással történik. A szakmai gyakorlati ösztöndíj egyszeri maximális elnyerhető összege 35.700.- forint. Az ösztöndíj összegének mértéke függ a szakmai gyakorlat végzésének helye és az állandó lakóhely közötti távolságtól.

Szakmai gyakorlati ösztöndíjban az a hallgató részesülhet, aki a szakmai gyakorlatot a képzés székhelyétől eltérő helyen teljesíti, és e helyen nem részesül kollégiumi ellátásban, valamint a szakmai gyakorlat végzésének helye és az állandó lakóhely közötti távolság legalább 1 km.

A kérelem benyújtásához szükséges igazolások:

**Gyakorlat helyszínének igazolására:**

* **a gyakorlati hely nyilatkozata a hallgató fogadásáról, vagy utólagos igénylés esetén a gyakorlat letöltéséről**

**Az állandó lakcímét, minden pályázó ellenőrizze a neptun rendszerben, mivel azon keresztül történik meg a leadott kérvények ellenőrzése a távolság végett.**